**Suplement i Certifikatës për kualifikimin profesional,**

**SHËRBIME SOCIALE DHE SHËNDETËSORE, Niveli IV në KSHK, referuar nivelit IV të KEK**

**Individi është i aftë:**

* Tё hartojë një plan-biznesi që lidhet me veprimtaritё profesionale në fushën e shërbimeve sociale dhe shëndetësore.
* Të ofrojë shërbimet mjekësore dhe shëndetësore në një qendër të shërbimit social-shëndetësor.
* Të përdorë teknologjinë dixhitale në mbështetje të veprimtarisë profesionale të shërbimeve sociale dhe shëndetësore.
* Të ofrojë shërbime sociale, argëtuese dhe edukative në një qendër të shërbimit social-shëndetësor.
* Tё kryejё llogaritje ekonomike qё lidhen me veprimtaritё profesionale të shërbime sociale dhe shëndetësore.
* Të kryejë menaxhimin e burimeve njerëzore, materiale dhe financiare, gjatë veprimtarive profesionale për shërbimet sociale dhe shëndetësore.
* Të interpretojë, plotësojë dhe përgatisë dokumentacion, qё lidhet me veprimtaritё profesionale të shërbimeve sociale dhe shëndetësore.
* Të zbatojë bazën ligjore që i referohet veprimtarive profesionale për shërbimet sociale dhe shëndetësore që ofrohen në qendër.
* Të zbatojë standardet teknike që lidhen me veprimtarinë profesionale të shërbimeve sociale dhe shëndetësore.
* Të zbatojë parimet e etikës dhe të komunikimit gjatë ushtrimit të veprimtarive profesionale të shërbimeve sociale dhe shëndetësore.
* Të kryejë procedurat e duhura për hapjen dhe mbylljen e një biznesi të shërbimeve social-shëndetësore.
* Të menaxhojë përkujdesjen shëndetësore dhe ndihmën sociale në një qendër të shërbimit social-shëndetësor.
* Të kryejë mirëmbajtjen e qendrës së shërbimeve social - shëndetësore dhe administrimin e dokumentacionit të saj.
* Të kryejë procedurat për rekrutimin e stafit dhe menaxhimin e burimeve njerëzore.
* Të aftësohet për ndërtimin e network-ut dhe pjesëmarrjen në shoqërinë civile.
* Të përdorë teknologjinë e informimit dhe komunikimit gjatë ofrimit të shërbimeve sociale dhe shëndetësore në qendër.
* Të përdorë dhe mirëmbajë veglat, pajisjet dhe materialet e punës në qendër.
* Të zbatojë rregullat e sigurisë në punë, të higjienës dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime sociale dhe shëndetësore”, Niveli IV në KSHK, referuar nivelit IV të KEK, e pajis individin me Certifikatën Profesionale të Nivelit dhe Suplementin përkatës të saj të këtij niveli, si teknik/menaxher i mesëm në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim si ndihmës në institucione private dhe shtetërore që ofrojmë shërbime sociale dhe shëndetësore, shoqërues i personave me aftësi ndryshe, shoqërues i personave të sëmurë kronik, shoqërues i personave të moshuar, mbështetës për fëmijët në nevojë, mbështetës për viktimat e dhunës në familje, mbështetës për viktimat e trafikimit dhe personat që kanë varësi të ndryshme, etj.

Me përfundimin e këtij niveli, individi fiton diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).